ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵՈՎ ՆԱԽԱՏԵՍՎԱԾ ՀԱՏԿԱՑՈՒՄՆԵՐԻ ՀԱՇՎԻՆ ԱՂԵՏԻ ԳՈՏՈՒ ԲՆԱԿԱՎԱՅՐԵՐՈՒՄ ԵՐԿՐԱՇԱՐԺԻ ՀԵՏԵՎԱՆՔՈՎ ԱՆՕԹԵՎԱՆ ՄՆԱՑԱԾ ԸՆՏԱՆԻՔՆԵՐԻՆ ԲՆԱԿԱՐԱՆԱՅԻՆ ԱՊԱՀՈՎՄԱՆ ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ՄԱՍԻՆ»
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ


	
1. ՀՀ վարչապետի աշխատակազմ
	21.07.2026թ.

	
	N 02/11.1/24899-2026

	Իրավաբանական վարչություն
Նախագծի նախաբանում նշված չէ նորմատիվ իրավական ակտի համապատասխան դրույթը, որը կառավարությանը լիազորում է ընդունել սույն որոշման նախագիծը, ինչը հակասում է «Նորմատիվ իրավական ակտերի մասին» օրենքի 2-րդ հոդվածի 1-ին մասին, ըստ որի՝  ներքին կամ անհատական իրավական ակտը ընդունվում է նորմատիվ իրավական ակտի հիման վրա և դրան համապատասխան: Ինչ վերաբերում է նախագծի նախաբանում նշված դրույթներին, ապա դրանք չեն կարող լիազորող նորմ դիտարկվել:

Սոցիալական հարցերի վարչություն
Կառավարության որոշման նախագծի վերաբերյալ առկա Է հետևյալ դիտարկումը.
Նախագծի 4-րդ կետի 1-ին ենթակետով ծրագրի շահառուներին վկայագրեր տրամադրելու, վերջիններիս կողմից նախագծում նշված մարզպետներին դիմում ներկայացնելու համար ժամկետ է սահմանվել 2026 թվականի հուլիսի 15-ը: Հաշվի առնելով այն հանգամանքը, որ նախագիծը դեռևս գտնվում է շրջանառության փուլում, ուստի առաջարկվում է նշված ենթակետով նախատեսվող հարաբերության համար  նախատեսել ավելի ուշ ողջամիտ ժամկետ: 

Տարածքային զարգացման և շրջակա միջավայրի հարցերի վարչություն
«Հայաստանի Հանրապետության 2026 թվականի պետական բյուջեով նախատեսված հատկացումների հաշվին աղետի գոտու բնակավայրերում երկրաշարժի հետևանքով անօթևան մնացած ընտանիքներին բնակարանային ապահովման պետական աջակցության տրամադրման մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առկա են հետևյալ նկատառումները՝
1. Նախագծի 1-ին կետի 1-ին ենթակետով նախատեսվում է սահմանել, որ ՀՀ Լոռու մարզի թվով 14 ընտանիքները շահառու են ճանաչվել Քաղաքաշինության կոմիտեի նախագահի 2025 թվականի փետրվարի 7-ի N 20-Ա հրամանով, մինչդեռ, Նախագծի 1-ին կետի 2-րդ ենթակետով հստակեցված չեն Քաղաքաշինության կոմիտեի նախագահի հրամանի վավերապայմանները, որով ՀՀ Շիրակի մարզի թվով 1 ընտանիք ճանաչվել է շահառու:
2. Նախագծի 4-րդ կետի 4-րդ ենթակետով նախատեսվում է սահմանել, որ վկայագրերում նշվող ֆինանսական աջակցության չափի հաշվարկման համար հիմք են ընդունվում Հայաստանի Հանրապետության կառավարության 2005 թվականի փետրվարի 24-ի N 309-Ն որոշման հավելվածի 9.1-ին կետով սահմանված նորմաներին համապատասխան Հայաստանի Հանրապետության քաղաքաշինության կոմիտեի նախագահի հրամանով հաստատված՝ վկայագիր ստացող ընտանիքին հասանելիք բնակարանի (սենյակների թվով) մակերեսը և Հայաստանի Հանրապետության կադաստրի կոմիտեի կողմից հրապարակված՝ 2024 թվականի դեկտեմբեր ամսվա ընթացքում Վանաձոր, Սպիտակ և Գյումրի քաղաքներում ձևավորված շուկայական միջինացված գնի տվյալները.
Նշված դրույթի առնչությամբ հայտնում ենք, որ լրացուցիչ պարզաբանման անհրաժեշտություն ունի 2024 թվականի դեկտեմբեր ամսվա ընթացքում ձևավորված շուկայական միջինացված գնի տվյալները հիմք ընդունելու հանգամանքը:



	
Ընդունվել է: Նախագիծը խմբագրվել է:









Ընդունվել է: Նախագիծը խմբագրվել է։ ՀՀ Լոռու և ՀՀ Շիրակի մարզպետներին Ծրագրի շահառուների կողմից դիմում ներկայացնելու վերջնաժամկետ է սահմանվել սեպտեմբերի 15-ը:







1.Չի ընդունվել: ՀՀ Շիրակի մարզի թվով 1 ընտանիքը շահառու է ճանաչվել Քաղաքաշինության կոմիտեի նախագահի նույն՝ 2025 թվականի փետրվարի 7-ի N 20-Ա հրամանով, որը Նախագծի 1-ին կետի 1-ին ենթակետում նշվել է «(այսուհետ՝ հրաման)», ուստի  նախագծի 1-ին կետի 2-րդ ենթակետում հրամանի վավերապայմանները կրկնելու անհրաժեշտությունը բացակայում է։
2. Չի ընդունվել: 2024 թ. դեկտեմբերի և 2026թ. բյուջետային հայտը ներկայացնելու ժամանակահատվածների միջև բնակարանների շուկայական միջինացված գները էականորեն չեն տարբերվում: Բացի այդ, 15 շահառուներից 14-ը գյուղական համայնքների բնակիչներ են, որտեղ անշարժ գույքի գների գնահատված և հրապարակված տվյալներ առկա չեն: Միաժամանակ, ՀՀ պետական բյուջեով նախատեսված գումարի հիմքում դրված է 2024 թ․ տվյալները։
Բացի այդ, ՀՀ կառավարության 2021 թվականի հունիսի 17-ի N 1006-Ն որոշման 6-րդ կետի 2-րդ ենթակետի համաձայն՝ որոշումն ուժի մեջ մտնելուց հետո միջոցառման շրջանակներում բնակապահովման իրավունքը վերականգնած և միջոցառման շահառու ճանաչված ընտանիքների բնակարանային խնդիրների լուծման համար անհրաժեշտ ֆինանսական միջոցները նախատեսվում են ՀՀ տարեկան պետական բյուջեում՝ համապատասխան մարզպետի աշխատակազմերի կողմից ՀՀ քաղաքաշինության կոմիտեի հետ համաձայնեցված և ծրագրի բյուջետային գլխավոր կարգադրիչ հանդիսացող մարմնին՝ նախարարությանը ներկայացված հայտերի հիման վրա։


	
2. ՀՀ արդարադատության նախարարություն
	15.05.2026 թ.

	
	N /27.1/23692-2026

	Ի պատասխան Ձեր՝ 2026 թվականի ապրիլի 27-ի թիվ ԱԹ/ԱՀ/15613-2026 գրության՝ հայտնում ենք, որ «Հայաստանի Հանրապետության 2026 թվականի պետական բյուջեով նախատեսված հատկացումների հաշվին աղետի գոտու բնակավայրերում երկրաշարժի հետևանքով անօթևան մնացած ընտանիքներին բնակարանային ապահովման պետական աջակցության տրամադրման մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունենք:

	
Ընդունվել է ի գիտություն:




	
3.ՀՀ ֆինանսների նախարարություն 
	25.05.2026 թ.

	
	N 01/34-2/12173-2026

	Ձեր 27.04.2026թ. N ԱԹ/ԱՀ/15613-2026 գրությամբ ներկայացված՝ «Հայաստանի Հանրապետության 2026 թվականի պետական բյուջեով նախատեսված հատկացումների հաշվին աղետի գոտու բնակավայրերում երկրաշարժի հետևանքով անօթևան մնացած ընտանիքներին բնակարանային ապահովման պետական աջակցության տրամադրման մասին» ՀՀ կառավարության որոշման նախագծի (այսուհետ՝ Նախագիծ)  վերաբերյալ հայտնում ենք հետևյալը.
Ներկայացված Նախագծով կարգավորվում է աղետի գոտու բնակավայրերում երկրաշարժի հետևանքով անօթևան մնացած, ՀՀ 2026թ. պետական բյուջեով 1098. «Բնակարանային ապահովում» ծրագրի 12001 «Երկրաշարժի հետևանքով անօթևան մնացած ընտանիքների բնակարանային ապահովում» միջոցառմամբ հաստատված 107.8 մլն դրամը թվով 15 ընտանիքների բնակարանային ապահովման իրավունքի իրացումը և դատական ակտերով սահմանված պահանջների կատարումը՝ ուղղակի ֆինանսական աջակցության տրամադրման կամ բնակարանի գնման վկայագրի (այսուհետ՝ ԲՎԳ) միջոցով:
Նախագծի 4-րդ կետի 5-րդ ենթակետով սահմանվում է, որ վկայագրում ամրագրված աջակցության չափից ցածր արժողությամբ բնակարանի (բնակելի տան) ձեռքբերման դեպքում արժեքների տարբերությունը մնում է շահառուի տրամադրության տակ (շահառուն այն տնօրինում է իր հայեցողությամբ), սակայն Նախագծի հիմնավորմամբ պարզաբանված չէ, թե ի՞նչ տրամաբանությամբ կամ հիմնավորմամբ է տարբերությունը թողնվում շահառուի տնօրինությանը: Գումարների ծախսման նպատակայնության տեսանկյունից առաջարկում ենք քննարկել նշված տարբերությունը շահառուին չթողնելու տարբերակը:
Նշենք նաև, որ ՀՀ ԱՍՀՆ-ի 07.04.2026թ. N ԱԹ//12747-2026 գրությամբ ներկայացվել էր վերաբաշխման նախագիծ, որով առաջարկվում էր 1098. «Բնակարանային ապահովում» ծրագրի 12001 «Երկրաշարժի հետևանքով անօթևան մնացած ընտանիքների բնակարանային ապահովում» միջոցառմանը հատկացնել 22.9 մլն դրամ՝ պայմանավորված ՀՀ Լոռու մարզի թվով 2 ընտանիքներին 2025թ.-ին հատկացված, սակայն չիրացված ԲԳՎ-ներով, որոնք չեն հասցրել 2025թ. բնակարան ձեռք բերել և անհրաժեշտություն է առաջացել նշված գումարը հատկացնել 2026թ.-ին, ինչպես նաև առաջացել էր անհրաժեշտություն ՀՀ Շիրակի մարզի անօթևան մնացած անձանց՝ թվով 1 շահառու, ևս տրամադրելու ԲԳՎ:
Մինչդեռ, սույն Նախագծով նախատեսվում է միայն ՀՀ 2026թ.-ի պետական բյուջեով 1098 «Բնակարանային ապահովում» ծրագրի 12001 «Երկրաշարժի հետևանքով անօթևան մնացած ընտանիքների բնակարանային ապահովում» միջոցառման շրջանակում հաստատված 107.8 մլն դրամի հատկացումը թվով 15 շահառուի համար, իսկ վերը նշված թվով 2 ընտանիքներին անդրադարձ չի կատարվում:
Ելնելով վերոգրյալից՝ առաջարկում ենք հիմնավորմամբ պարզաբանել՝ արդյոք 22.9 մլն դրամի չափով գումարի հատկացումը արդիական է, թե ոչ, և եթե արդիական է, ապա ինչու ներկայացված Նախագծում այն ներառված չէ:
Հաշվի առնելով վերոգրյալը՝ հայտնում ենք, որ վերոհիշյալ տեղեկատվության առկայության պայմաններում հնարավոր կլինի Նախագծի վերաբերյալ ներկայացնել հիմնավորված դիրքորոշում:


	








Չի ընդունվել: Վկայագրում ամրագրված աջակցության չափից ցածր արժողությամբ բնակարանի (բնակելի տան) ձեռքբերման դեպքում արժեքների տարբերությունը շահառուի տնօրինությանը թողնելու վերաբերյալ դրույթը բխում է ՀՀ-ում գործող իրավակիրառ պրակտիկայից, մասնավորապես՝ ՀՀ կառավարության 2005 թվականի փետրվարի 24-ի N 309-Ն որոշմամբ սահմանված կարգավորումներից:
Չի ընդունվել:
ՀՀ ԱՍՀՆ-ի 07.04.2026թ. N ԱԹ//12747-2026 գրությամբ ներկայացված բյուջեի վերաբաշխման նախագիծը վերաբերում էր ՀՀ կառավարության 2025 թվականի հուլիսի 17-ի N 971-Ա որոշման շրջանակում վկայագիր ստացած, սակայն այն չիրացրած շահառուներին, որոնց համար հատկացված գումարները 2025 թվականի վերջին վերադարձվել են ՀՀ պետական բյուջե: Միաժամանակ,  նշված գումարը հնարավոր չէր պլանավորել 2026 թվականի բյուջեի հայտերի ներկայացման ժամանակ՝ հաշվի առնելով այն հանգամանքը, որ ընտանիքները մինչև 2025 թվականի դեկտեմբերի 31-ը (այդ ժամանակ արդեն իսկ հաստատված էր 2026թ. պետական բյուջեն) կարող էին ձեռք բերել բնակարաններ:
 2026 թվականի ՀՀ պետական բյուջեով միջոցառման համար հատկացվել է 107,745․5 հազար դրամ Լոռու և Շիրակի  մարզի երկրաշարժի հետևանքով անօթևան մնացած 15 ընտանիքներին ԲԳՎ տրամադրելու համար: Պետական բյուջեով չի տարանջատվել մարզերի բաշխվածությունը ըստ կատարողների և շահառուների քանակի, և վերաբաշխման նախագծով առաջարկվել է կատարել համապատասխան փոփոխությունը ըստ կատարողների: Վերոգրյալով պայմանավորված պետական բյուջեով հաստատված 107,745.5 հազար դրամից նախագծով առաջարկվել է Լոռու մարզի համար նախատեսել 99,137.0 հազ․ դրամ՝ 14 շահառուի, իսկ  Շիրակի մարզի համար 8,617.5 հազար դրամ՝ 1 շահառուի ԲԳՎ տրամադրելու համար։ Միաժամանակ նախագծով առաջարկվել է Լոռու մարզի համար հատկացված գումարին ավելացնել լրացուցիչ 22,890.0 հազար դրամ վերը նշված 2 շահառուի համար: կամ ֆինանսական միջոցը կկազմի 122,027.0 հազար դրամ (99,137.0+22,890.0=122,027.0), իսկ ընդհանուր միջոցառման համար ֆինանսական միջոցները կկազմեն  130,635.5 հազար դրամ (107,745.5+22,890.0=130,635.5)։ Վերաբաշխման վերաբերյալ նախագիծը ՀՀ կառավարության 2026 թվականի մայիսի 21-ի թիվ 691-Ն որոշմամբ ընդունվել է:


	
4. ՀՀ տարածքային կառավարման և ենթակառուցվածքների նախարարություն
	06.05.2026 թ.

	
	N ԴԽ/15.3/17370-2026

	«Հայաստանի Հանրապետության 2026 թվականի պետական բյուջեով նախատեսված հատկացումների հաշվին աղետի գոտու բնակավայրերում երկրաշարժի հետևանքով անօթևան մնացած ընտանիքներին բնակարանային ապահովման պետական աջակցության տրամադրման մասին» ՀՀ կառավարության որոշման նախագիծը քննարկվել է ՀՀ Լոռու և Շիրակի մարզպետների աշխատակազմերի հետ։
Քննարկման արդյունքներով կից Ձեզ ենք ներկայացնում մեր առաջարկությունները։

1. Նախագծի փաթեթում ՀՀ Լոռու մարզի մասով որպես հաշվարկ-հիմնավորում ներկայացված ցուցակի (այսուհետ՝ Ցուցակ) 1-ին և 8-րդ կետերում ընդգրկված ընտանիքները (Աշոտ Ժորայի Պապյան և Գարունիկ Օհանի Ոսկանյան) ՀՀ քաղաքաշինության կոմիտեի նախագահի 2025 թվականի փետրվարի 7-ի N 20-Ա հրամանով ճանաչվել  են մեկ սենյակի շահառու։
	Հարկ է նշել, որ  ՀՀ կառավարության 2021 թվականի հունիսի 17-ի N 1006-Ն որոշման /այսուհետ որոշում/ համաձայն ՝ գյուղական բնակավայրերում մեկ սենյակի շահառու ճանաչված ընտանիքներին բնակարանային պայմանների բարելավման նպատակով տրամադրվում է ուղղակի ֆինանսական աջակցություն՝ 3.0 մլն դրամի չափով: Սակայն, Ցուցակում վերոնշյալ ընտանիքներին տրամադրվող աջակցության չափի հաշվարկը կատարվել է բնակարանի գնման վկայագրի տրամադրման համար: Ուստի, անհրաժեշտ է Ցուցակում կատարել շտկումներ և համապատասխանեցնել Որոշման 6-րդ կետի 1-ին ենթակետի պահանջներին:
1. Ցուցակի 7-րդ կետում Վարդուշ Շուշանյանի ընտանիքի անդամների թիվը ճշտել (հրամանով 1 անձ է, Ցուցակում նշված է 1 անձի անուն, սակայն անձերի թիվը նշված է 5):
1. Ցուցակում շտկումներ կատարելու պարագայում վերանայել նաև Նախագծով ՀՀ Լոռու մարզպետի աշխատակամզին հատկացվող ֆինանսական միջոցների չափը: 
1. Միաժամանակ՝ վերոնշյալ փոփոխություններն իրականացնելու պարագայում, ՀՀ Լոռու մարզպետի աշխատակազմին հատկացվող գումարը նվազում է շուրջ 5,8 մլն․ ՀՀ դրամով։ Հաշվի առնելով վերոգրյալը՝ առաջարկում ենք նշված  5,8 մլն․ ՀՀ դրամից ՀՀ Լոռու մարզպետի աշխատակազմին հատկացնել լրացուցիչ  3,0 մլն․ ՀՀ դրամ՝  թիվ ՎԴ6/0113/05/21 վարչական գործով ՀՀ վարչական դատարանի 17.11.2023թ. վճռի և ՀՀ վերաքննիչ վարչական դատարանի 20.11.2025թ. որոշման համաձայն քաղաքացի Նորիկ Շավարշի Աբազյանին բնակարանային պայմանների բարելավման նպատակով՝ ՀՀ Լոռու մարզպետի աշխատակազմի պարտավորությունը մարելու համար։ Նշվածի վերաբերյալ Ձեզ տեղեկացվել է նաև ՀՀ ՏԿԵ նախարարության 27.04.2026թ. N ԴԽ//15840-2026 գրությամբ։


	






1.Ընդունվել է: ՀՀ Լոռու մարզպետի աշխատակազմի կողմից 11.06.2026 N 01/108,3/05003-2026 գրությամբ ՀՀ ԱՍՀՆ է ներկայացվել Աշոտ Ժորայի Պապյանի և Գարունիկ Օհանի Ոսկանյանի՝ ճշտգրված տվյալներով լրամշակված ցուցակը, որի հիման վրա հաշվարկ-հիմնավորումը խմբագրվել է:

2.Ընդունվել է: ՀՀ Լոռու մարզպետի աշխատակազմի կողմից 11.06.2026 N 01/108,3/05003-2026 գրությամբ ՀՀ ԱՍՀՆ է ներկայացվել Վարդուշ Շուշանյանի՝ ճշտգրված տվյալներով լրամշակված ցուցակը:
3.Ընդունվել է: Նախագիծը խմբագրվել է:
4.Չի ընդունվել: ՀՀ կառավարության 2021 թվականի հունիսի 17-ի N 1006-Ն որոշման 6-րդ կետի 2-րդ ենթակետի համաձայն՝ որոշումն ուժի մեջ մտնելուց հետո միջոցառման շրջանակներում բնակապահովման իրավունքը վերականգնած և միջոցառման շահառու ճանաչված ընտանիքների բնակարանային խնդիրների լուծման համար անհրաժեշտ ֆինանսական միջոցները նախատեսվում են ՀՀ տարեկան պետական բյուջեներում՝ համապատասխան մարզպետի աշխատակազմերի կողմից ՀՀ քաղաքաշինության կոմիտեի հետ համաձայնեցված և ծրագրի բյուջետային գլխավոր կարգադրիչ հանդիսացող մարմնին՝ նախարարությանը ներկայացված հայտերի հիման վրա։ Ուղղակի ֆինանսական աջակցությունը տրամադրվում է ՀՀ քաղաքաշինության կոմիտեի նախագահի հրամաններով հաստատված՝ մեկ սենյակի շահառու ճանաչված ընտանիքների ցուցակների հիման վրա, մարզպետի և աջակցություն ստացող քաղաքացու միջև ՀՀ օրենսդրությամբ սահմանված կարգով կնքված համապատասխան պայմանագրի համաձայն։ ՀՀ ԱՍՀ նախարարությանը տրամադրված՝ միջոցառման շահառու ճանաչված ընտանիքների ցուցակները հաստատելու մասին ՀՀ քաղաքաշինության կոմիտեի նախագահի հրամաններում, ինչպես նաև ՀՀ Լոռու մարզպետի աշխատակազմի կողմից ներկայացված շահառուների ցուցակներում և բյուջետային հայտում Նորիկ Շավարշի Աբազյանի վերաբերյալ տվյալներ առկա չեն։ Այսինքն, խնդիրը նախագծով կարգավորման ենթակա հարաբերությունների վրա չի տարածվում, քանի որ Նորիկ Աբազյանը բնակապահովման իրավունք ունեցել է, սակայն սահմանված ժամկետում այն չի իրացրել:











 

	
5. Կադաստրի կոմիտե 
	06.05.2026 թ.

	
	N ՍԹ/8817-2026

	Ի պատասխան Ձեր 2026 թվականի ապրիլի 27-ի N ԱԹ/ԱՀ/15613-2026 գրության՝ հայտնում ենք, որ «Հայաստանի Հանրապետության 2026 թվականի պետական բյուջեով նախատեսված հատկացումների հաշվին աղետի գոտու բնակավայրերում երկրաշարժի հետևանքով անօթևան մնացած ընտանիքներին բնակարանային ապահովման պետական աջակցության տրամադրման մասին»
ՀՀ կառավարության որոշման նախագծի վերաբերյալ առաջարկություններ չունենք:

	Ընդունվել է ի գիտություն

	
6. Քաղաքաշինության կոմիտե 
	07.05.2026 թ.

	
	N 01/18.5/7486-2026

	ԱՌԱՋԱՐԿՆԵՐ
«Հայաստանի Հանրապետության 2026 թվականի պետական բյուջեով նախատեսված հատկացումների հաշվին աղետի գոտու բնակավայրերում երկրաշարժի հետևանքով անօթևան մնացած ընտանիքներին բնակարանային ապահովման պետական աջակցության տրամադրման մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ
1. Երկրաշարժի հետևանքով անօթևան մնացած ընտանիքների բնակարանային խնդիրների լուծմանն ուղղված պետական աջակցության ծրագրի շրջանակներում բնակապահովման իրավունքը դատական կարգով վերականգնած՝ ծրագրի շահառու ճանաչված ընտանիքներին աջակցության տրամադրումն իրականացվում և աջակցության տրամադրման ձևաչափը որոշվում է ՀՀ կառավարության 2021 թվականի հունիսի 17-ի N1006-Ն որոշման (այսուհետ՝ Որոշում) 6-րդ կետի համաձայն: Դրանից ելնելով առաջարկվում է.
1) Նախագծի հիմնավորման մեջ նշել Որոշման 6-րդ կետի կարգավորումների վերաբերյալ:
2) Նախագծի փաթեթում ՀՀ Լոռու մարզի մասով որպես հաշվարկ-հիմնավորում ներկայացված ցուցակի (այսուհետ՝ Ցուցակ) 1-ին և 8-րդ կետերում ընդգրկված ընտանիքները (Աշոտ Ժորայի Պապյան և Գարունիկ Օհանի Ոսկանյան) ՀՀ քաղաքաշինության կոմիտեի նախագահի 2025 թվականի փետրվարի 7-ի N20-Ա հրամանով ճանաչվել են մեկ սենյակի շահառու: 
Հարկ է նշել, որ Որոշման համաձայն՝ գյուղական բնակավայրերում մեկ սենյակի շահառու ճանաչված ընտանիքներին բնակարանային պայմանների բարելավման նպատակով տրամադրվում է ուղղակի ֆինանսական աջակցություն՝ 3.0 մլն դրամի չափով:
Սակայն, Ցուցակում վերոնշյալ ընտանիքներին տրամադրվող աջակցության չափի հաշվարկը կատարվել է բնակարանի գնման վկայագրի տրամադրման համար: Ուստի, անհրաժեշտ է Ցուցակում կատարել շտկումներ և համապատասխանեցնել Որոշման 6-րդ կետի 1-ին ենթակետի պահանջներին:
3) Ցուցակում շտկումներ կատարելու պարագայում վերանայել նաև Նախագծի 1-ին կետում նշված ֆինանսական միջոցներին վերաբերող տվյալները:
4) Ցուցակի 7-րդ կետում Վարդուշ Շուշանյանի ընտանիքի անդամների թիվը ճշտել (հրամանով 1 անձ է, Ցուցակում նշված է 1 անձի անուն, սակայն անձերի թիվը նշված է 5):
5) Ցուցակի 3-րդ կետում ընդգրկված Նաիրի Մկրտչյանի ընտանիքի երկրորդ անձի անվան դիմաց առկա համարակալումը հանել:
2. Նախագծի համաձայն՝ աջակցության չափի հաշվարկի համար հիմք են ընդունվել 2024 թվականի դեկտեմբեր ամսվա ընթացքում ձևավորված շուկայական միջինացված գնի տվյալները: Պարզ է, որ 2026 թվականի պետական բյուջեով խնդրի պլանավորման համար հիմք են ընդունվել այդ տվյալները, սակայն քանի որ ՀՀ կադաստրի կոմիտեի կողմից արդեն հրապարակված են 2026 թվականի մարտ ամսվա տվյալները, առաջարկում եմ հնարավորության դեպքում հաշվարկների հիմքում դնել ավելի արդիական տվյալներ:  
3. Նկատի ունենալով, որ ՀՀ կառավարության որոշման նախագծերը                                     ՀՀ կառավարության նիստի օրակարգում ընդգրկվելու դեպքում հրապարակվում են    e-gov.am հարթակում՝ առաջարկում եմ հիմք ընդունելով «Անձնական տվյալների պաշտպանության մասին» ՀՀ օրենքի պահանջները՝ հրապարակման ժամանակ Նախագծի փաթեթից հանել կամ վերանայել շահառուների ցուցակը, ինչպես նաև հանել ՀՀ քաղաքաշինության կոմիտեի նախագահի հրամանները՝ հաշվի առնելով, որ փաստաթղթերը պարունակում են շահառուների անձնական տվյալներ:





	









1) Ընդունվել է: Նախագծի հիմնավորումը խմբագրվել է:

2) Ընդունվել է: ՀՀ Լոռու մարզպետի աշխատակազմի կողմից 11.06.2026 N 01/108,3/05003-2026 գրությամբ ՀՀ ԱՍՀՆ է ներկայացվել Աշոտ Ժորայի Պապյանի և Գարունիկ Օհանի Ոսկանյանի՝ ճշտգրված տվյալներով լրամշակված ցուցակը, որի հիման վրա հշվարկ-հիմնավորումը խմբագրվել է:






3) Ընդունվել է: Նախագիծը խմբագրվել է:

4) Ընդունվել է: Ցուցակը խմբագրվել է:

5) Ընդունվել է: Ցուցակը խմբագրվել է:
2. Համաձայն ՀՀ կառավարության 2021 թվականի հունիսի 17-ի N 1006-Ն որոշման 6-րդ կետի 2-րդ ենթակետի՝ բնակարանային խնդիրների լուծման համար անհրաժեշտ ֆինանսական միջոցները Հայաստանի Հանրապետության տարեկան պետական բյուջեներում նախատեսվում են համապատասխան մարզպետարանների կողմից Հայաստանի Հանրապետության քաղաքաշինության կոմիտեի հետ համաձայնեցված և ծրագրի բյուջետային գլխավոր կարգադրիչ հանդիսացող մարմին՝ Հայաստանի Հանրապետության աշխատանքի և սոցիալական հարցերի նախարարություն ներկայացված հայտի հիման վրա:
3. Ընդունվել է ի գիտություն:





